kardosdrur/scandi-wiki huggingface dataset:
Carl Herman Unthan

Carl (Charles) Hermann Unthan (født 5. april 1848, død 1929) var en prøjsisk født violinist, som var født uden arme.

Unthans far var en lære der insisterede på at han ikke blev overbeskyttet. Om det så var grunden, så kunne Carl selv made sig selv fra han var to og omkring da han var ti år lærte han sig selv at spille på violin, ved at binde den fast på en stol. Han blev sendt på musikskole som 16-årig og bestod et par år senere.

Som 20-årig spillede han for fulde koncerthaller, bl.a. med bemærkelsesværdige forestillinger i Wien med klassisk orkestre. Han startede ud med personlige opvisninger og tilføjede senere flere ting til hans repertoire. Ved hans jomfruoptræden sprang der en streng i hans violin, som han selv erstattede med en ny kun med ved hjælp af hans tæer. Efter dette blev det sagt at han med vilje ville svække en streng før hver optræden så den ville sprænge og give ham lejlighed til at gentage sin opvisning i smidighed. Han var også en god skytte, og kunne med en riffel skyde kulørerne ud af spillekort. Han turnerede i Cuba, Mexico, Sydamerika og Europa. Senere giftede han sig med Antonie Neschta, som havde turnerede med ham for noget af tiden. Han flyttede til USA, hvor han blev naturaliseret.

Som 65-årig optrådte han i den ambitiøse danske stumfilm Atlantis, som inkludere en passagerfærge der synker i Atlanterhavet. Forfatteren Gerhart Hauptmann, der havde skrevet bogen som filmen var baseret på, havde tidligere mødt Untham på en tur over Atlanterhavet, og var blevet så imponeret over ham at han havde skrevet ham ind i en af sine bøger, og derefter krævet af Nordisk Film at de brugte ham i optagelserne.

I 1925 udgav Unthan en selvbiografi Das Pediscript (i stedet for manuskript – eftersom han havde skrevet med sine fødder, pedi, i stedet for med hænderne).

Der er en skjult reference til Unthan i Charles Chaplins film Limelight, som foregår i det tidlige del af det 20. århundrede, hvor Unthan stadig optrådte.

Noter

Litteratur 
 Unthan, Carl Herman. The armless fiddler, a pediscript;: Being the life story of a vaudeville man (G. Allen & Unwin ltd; 1935)
 Library of Curious & Unusual Facts: Mysteries of the Human Body (1990: Time Life Inc) page 58
 Leroi, Armand Marie. Mutants : On Genetic Variety and the Human Body In Chapter IV-"Cleppies" (On arms and legs), pages 111-112 and 114.
 Drimmer, F. Very Special People: The Struggles, Loves and Triumphs of Human Oddities (Revised Edition), Citadel Press, 1991.

Eksterne henvisninger 
 Review of the book by Armand Leroi

Violinister fra Tyskland
Musikere fra Tyskland
Trad.

Ordet Trad. er en forkortelse af traditionel. Betydningen af ordet varierer ofte med sammenhængen hvori det bliver brugt.

Trad kan både skrives med og uden punktum, uden at betydningen ændres.

Betydning 
Når der (for eksempel i et cd-booklet) står Trad. i stedet for et rigtigt kunstnernavn, betyder det at teksten eller melodien er hentet fra en traditionel sang eller melodi, hvor navnet på den oprindelige komponist eller sangskriver ikke har været tilgængeligt.

Hvis forkortelsen "Trad." er brugt om en sang, er det ofte fordi at sangen eller melodien er afskrevet, eller aflyttet fra en traditionel folkesang eller ligende, da information på komponist, sangskriver, komposition eller tekst ikke har været tilgængeligt.

Brug af ordforkortelsen kan referere til følgende:

 I musik, kan trad. referere til:
 Traditionelt Musik.
 Traditionelt jazz, også kendt som "Dixieland"
 En teknik til at holde på trommestikker kaldet traditionelt greb
 I mode, kan trad. referere til:
 En tøjstil, også kaldet "American Trad"
Begreber
Subvertising

Subvertising er et begreb der stammer fra engelsk, der dækker over undergravende reklame fra de engelske ord "subvert" og "advertising". 

Ved at forandre kendte logo, udtryk og symboler, kan man få helt andre meninger frem end oprindelig tænkt. For eksempel er et reklameskilt for Coca-Cola ændret til Capitalisme med samme skrifttype og farver som det originale. Hvilket signalerer at Coca-Cola tjener for mange penge. Eller et Coca-Cola skilt er malet over med rød maling og tilføjet teksten "go home", der fortæller at nogen mener de er uønsket. På den måde kan subvertising få et politisk budskab.

Kunst
Planet Pop

Planet Pop er popgruppen ATC's første album og deres bedst sælgende. Det blev udgivet 6. februar 2001 og indeholder ATC's fem første singler, bl.a. hittet "Around the World (La La La La La)".

Spor 
"Introducing ATC"
"Around the World (La La La La La)"
"My Heart Beats Like a Drum (Dam Dam Dam)"
"Thinking of You"
"Until"
"Mistake No. 2"
"Why Oh Why"
"Without Your Love"
"So Magical"
"Notte D'amore Con Te"
"Mind Machine"
"Let Me Come & Let Me Go"
"Lonely"
"Lonesome Suite"
"Love Is Blind"
"With You"
"Heartbeat Outro"
"My Heart Beats Like a Drum (Dam Dam Dam)" (international radio edit; bonus track)

Hitlister

Referencer 

ATC-album
Album fra 2001
Wobbe indeks

Wobbe Indeks (IW) bruges til at sammenligne brændværdierne mellem forskellige brændbare gasser, såsom naturgas, biogas og bygas. Hvis  er øvre brændværdi, også kaldet den kalorimetriske brændværdi, og  er specifikke tyngde, så er Wobbe Indekset, , defineret som

Wobbe Indekset bruges især til at indstille forbrændingen af gas i for eksempel gaskomfurer. Dette er vigtigt for at opnå en optimal og fuldstændig forbrænding. Hvis to brændstoffer har identiske Wobbe Indekser så vil energiproduktionen være den samme for en givne tryk og ventilindstilninger. Andre flammekarakteristikker (brændhastighed, svovlindhold etc.) kan dog variere ved samme Wobbe indeks.

Mål
Besættelseszoner i Østrig efter 2. verdenskrig

Østrigs indlemmelse i Nazi-Tyskland ved Anschluss blev af de Allierede kendt ugyldig i 1943 og efter 2. verdenskrig blev Østrig delt i 4 besættelseszoner ligesom Tyskland svarende til de 4 allierede sejrsherrer: Storbritannien, Frankrig, USA og Sovjetunionen.

Ligeledes blev Wien, der lå inde midt i den sovjetiske zone ligesom Berlin, delt i 4 zoner, samt 1 international zone i bymidten.

Besættelsen varede indtil 1955 hvorefter Østrig blev et selvstændigt land efter foreskrifterne i den Østrigske Statstraktat

Se også 
 Besættelseszoner i Tyskland efter 2. verdenskrig

Østrig efter 2. verdenskrig, Besættelseszoner i
Østrig efter 2. verdenskrig, Besættelseszoner i
Østrig efter 2. verdenskrig, Besættelseszoner i
Etableret i 1945
Ophørt i 1955
Østrigs historie
Karin Johannsen-Bojsen

Karin Johannsen-Bojsen (25. juli 1936 i Flensborg) er en dansk forfatter fra Sydslesvig.

Biografi 
Karin Johannsen-Bojsen blev student i 1954 fra Duborg-Skolen i Flensborg. Hun læste dansk, tysk, engelsk på forskellige universiteter. Hun er cand.mag. og dr.phil. og arbejdede som gymnasielærer på Duborg-Skolen fra 1966 til 2000.

Hun debuterede i 1980 med digtsamlingen Sindelag. 

Hun har været kulturpolitisk aktiv for det danske mindretal i Sydslesvig. 
I 1997 fik hun Grænseforeningens Kulturpris.

Karin Johannsen-Bojsen har gennem sit personlige virke samt gennem sit forfatterskab beskæftiget sig indgående med de kulturelle komplikationer i forbindelse med en opvækst i grænseområdet med den fremherskende splittelse mellem dansk og tysk kultur, sprog og uddannelse.

Hun er i øvrigt af den Johannsen-slægt, der har det sidste rigtige romhus, Johannsen Rum i Mariegade i Flensborg. Bojsen er hendes giftenavn.

Bibliografi 
 Sindelag (digte)
 Regnbuelandet
 Himmel med mange Stjerner – en roman fra Sydslesvig – (1997)
 Sydslesvigpige – en opvækst mellem to kulturer i årene 1936-1954 – (2004)
 Sydslesvigkvinde – Et voksenliv mellem to kulturer i årene 1954-2004 – (2008)

Eksterne links 
 Karin Johannsen-Bojsen – Biografi fra Literatursiden.dk 

Personer fra Flensborg
Digtere fra Tyskland
Danske sydslesvigere
Dansksprogede forfattere fra Sydslesvig
Gymnasielærere fra Tyskland
Münnerstadt

Münnerstadt er en by i Landkreis Landkreis Bad Kissingen i Regierungsbezirk Unterfranken i den tyske delstat Bayern.

Geografi 
Münnerstadt ligger i den nordlige del af Bayern, omgivet af Schindberg og Michelsberg mod vest, mod syd af Karlsberg, og i øst ligger Zent. Mod nord åbner den brede dal til floden Lauer.

Nabokommuner 
 Burglauer
 Strahlungen
 Bad Bocklet
 Nüdlingen
 Poppenlauer-Maßbach
 Thundorf
 Großbardorf

Bydele, landsbyer og bebyggelser 
 Althausen (Münnerstadt)
 Brünn (Unterfranken)
 Burghausen (Unterfranken)
 Fridritt
 Kleinwenkheim
 Großwenkheim
 Maria-Bildhausen Kloster Bildhausen
 Reichenbach (Unterfranken)
 Seubrigshausen
 Wermerichshausen
 Windheim (Unterfranken)
Def Jam: Icon

Def Jam: Icon er et kampspil, og er det tredje i Def Jam, hip hop serien, produceret af Electronic Arts. Spillet er udviklet af EA Chicago. Spillet blev udgivet for PlayStation 3 og Xbox 360 den 23. marts 2007 i Europa. Def Jam:Icon er opfølgeren til Def Jam: Fight for NY.

Computerspil fra 2007
Electronic Arts-spil
PlayStation 3-spil
Xbox 360-spil
Ubjerg Kirke

Ubjerg Kirke ligger i Ubjerg syd for Tønder i Sønderjylland. Kirken blev ifølge kilder fra 1514 viet til Skt. Laurentius, de fattiges helgen. Kirkens apsis og kor er opført i romansk tid af teglsten over en skråkantsokkel, som kun spores svagt. I romansk tid har man påbegyndt et skib, hvis østre hjørner ses. Det nuværende skib blev opført år 1300 og er bredere end det oprindeligt planerede. Kirken blev gennemgribende ombygget fra 1595 til 1597. Apsiden blev ombygget og forhøjet i 1690. Apsis og kor er blevet cementpudset i nutiden, men bortset fra enkelte romanske vinduer er ingen detaljer synlige i dag. Tagrytteren er fra 1857. Kirken blev istandsat i 1962. Koret har rester af det oprindelige tagværk, mens skibets tagværk er af nyere dato. Overalt er kirkens tage blytækkede. I nærheden af kirken ligger præstegården, som er en af landets ældste.

Kirken har intet tårn, men i 1857 blev der anbragt en tagrytter med et lille svajet pyramidespir på taget i skibets vestlige ende. Tagrytteren afløste et tidligere fritstående klokkehus af træ ved kirken. Kirken har to klokker. Den ene er fra o.1400 og støbemærke for Olug Jurgunsun. Den anden er fra slutningen af det 14. århundrede og har indskriften: ”Hosianna hedder jeg. Jasper støbte mig.”

Der er bræddelofter overalt i kirken. Skibets bræddelofter har store malerier fra 1747, der forestiller syndefaldet, korsfæstelsen og dommedag . Malerierne blev alle restaureret i 1942. Loftet i apsis er også et bræddeloft, som er bemalet med rødmarmorerede bjælker. Før ombygningen i 1690 var her hvælvede lofter.

Mellem skib og kor hænger et sengotisk korbuekrucifiks fra begyndelsen af 1500-tallet.

Alterbordet i teglsten er fra romansk tid, omkring 1250. Det er dækket fortil af en bræddebeklædning. Altertavlen er i senbarokstil og fra 1743. I midterfeltet ses Nadveren og nederst ses Gethsemane. I sidefløjene ses figurer af Jesus som hyrde og Moses. Fra en tidligere sengotisk altertavle er der bevaret to kronede helgenindefigurer.

Eksterne kilder og henvisninger 

 Ubjerg Kirke  hos nordenskirker.dk
 Ubjerg Kirke hos KortTilKirken.dk
 Ubjerg Kirke i bogværket Danmarks Kirker (udg. af Nationalmuseet)
 www.historiskatlas.dk

Kirker i Tønder Kommune
Kirker i Ribe Stift
Kirker i Tønder Amt
Mark Damon Espinoza

Mark Damon Espinoza (24. juni 1960) er en amerikansk skuespiller, der er bedst kendt for sin rolle som Jesse Vasquez i tv-serien Beverly Hills 90210.
Han har også medvirket i serier som Married with Children, NYPD Blue og JAG.

Eksterne henvisninger 
 

Tv-skuespillere fra USA
Filmskuespillere fra USA
National Hockey League 2008-09

National Hockey League 2008/2009 var den 91. sæson i NHL. Grundspillet blev spillet i perioden fra oktober 2008 til begyndelsen af april 2009. Slutspillet om Stanley Cuppen blev afviklet i perioden april til juni 2009

Sæsonen indledtes med fire kampe i Europa hvor Ottawa Senators møder Pittsburgh Penguins i to kampe i Globen i Stockholm mens New York Rangers og Tampa Bay Lightning mødtes i to kampe i Tjekkiets hovedstad Prag.

Den 25. januar 2009 spilledes All Star-kampen i Bell Centre i Montreal, i anledning af Montreal Canadiens 100-årsjubilæum.

Den 29. maj 2008 meddelte TSN at Chicago Blackhawks vil møde Detroit Red Wings på en udendørs arena i januar 2009 på enten Wrigley Field eller Soldier Field i Chicago.

NHL-sæsoner
Ishockey i 2008
Ishockey i 2009
Ernst Troeltsch

Ernst Troeltsch (født 17. februar 1865, død 1. februar 1923 i Berlin) var en tysk protestantisk teolog og religionsfilosof. Han blev uddannet i Augsburg, Erlangen, Berlin og Göttingen. År 1892 blev Troeltsch professor i systematisk teologi i Bonn, og flyttede 1894 til et professorembede i Heidelberg. Hans store værk, Die Soziallehren der christlichen Kirchen und Gruppen (1912), anses at for være en klassiker på området.

Troeltsch var systematikeren for den religionshistoriske skole. Hans arbejde viser påvirkning fra Albrecht Ritschl, Max Webers forståelse af sociologi og nykantianisme med betoning på logik og videnskabelighed, som den blev udtrykt af Badenskolen. 

Særlig betydning fik hans arbejde med kristendommens fordring på absolut sandhed, hans arbejde med relationen mellem historie og teologi, samt hans arbejde med relationen mellem staten og kirken. Flere af Troeltschs kriterier for videnskabelighed i historiske studier anså man som selvfølgelige regler i største delen af 1900-tallet. Disse kriterier, som skulle modvirke dogmatisme i historiske studier, har selv vist sig at være ideologisk motiverede og ikke almengyldige. Mange forskere nu tager bevidst afstand fra Troeltschs overdrevne skepsis mod alle historiske kilder og hans antagelse om historiens karakter.

Se også 
 Liberalteologi – Jesu-liv-forskning

Litteratur 
 Kritische Gesamtausgabe Ernst Troeltsch , oversigt over en samlet udgave.

Eksterne henvisninger 

 Ernst-Troeltsch-Gesellschaft e.V. , Ernst-Troeltsch-Samfund 
 Ernst Troeltsch , side på universitet i München med indføring i Ernst Troeltschs værk 

Teologer fra Tyskland
Skjoldhøjskolen

Skjoldhøjskolen er en folkeskole, beliggende på Skjoldhøjvej 11 i forstaden Tilst ved Aarhus. Skolen har klasser fra børnehaveklasse til niende klasse med 414 elever. Skolens nuværende leder er Henrik Josva Schou.

Referencer

Ekstern henvisning 
 Skolens hjemmeside

Uddannelsesinstitutioner i Aarhus
Folkeskoler i Aarhus Kommune
Royal College of Science for Ireland

Royal College of Science for Ireland (dansk: "Det kongelige videnskabsakademi for Irland", irsk: Coláiste Ríoga Eolaícht Éireann) blev skabt som følge af en beslutning på den engelske finanslov (Her Majesty's Treasury) i 1865 om at fusionere en række videnskabelige institutioner som det irske industrimuseum, Regeringens statsakademi og endelig videnskabsakademier indenfor kunst og bjergværksdrift. Oprindelig lå det placeret 51 St. Stephens Green men rykkede i starten af det 20. århundrede ind på Royal College of Science i Merrion Street, en bygning opført af Sir Aston Webb der også lavede den ny facade på Buckingham Palace i London.

Dannelsen af RCSI var blevet til på baggrund af et parlamentarisk særligt nedsat undersøgelsesudvalg der anbefalede at der blev grunlagt et videnskabsakademi i Irland. Rosse-kommissionen anno 1866 kastede en skitse ud for det foreslåede akademi.

11. september 1867 lød hensigten bag dannelsen af et akademi således:

"Hensigten med Royal College of Science er at understøtte mulige fuldbragte instruktionslektioner der er anvendelige for fagkunst specielt gældende indenfor de felter der falder under kategorierne Bjergværksdrift, landbrug, ingeniørarbejde og manufaktur, og til støtte for de lokale lærere på fagskolerne"

Dets rolle var senere udvidet til at gælde "Bjergværksdrift, Ingeniørarbejde, Manufaktur, fysik samt naturvidenskab". RCSI havde førerrollen indenfor Bjergværksdrift, mineralogi, fysik, kemi, zoologi, botanik, geologi, anvendt matematik og mekanik, deskriptiv geometri samt ingeniørkundskab.

I 1926 blev RCSI en del af University College Dublin (UCD), hvor det blev fakultet for videnskab og ingeniørkunst ved UCD. I 1964 blev institut for Fysik, der var under det naturvidenskabelige fakultet, det første der rykkede fra Earlsfort-terrasserne til det nye campus i Belfield. 

Dets tidligere bygninger i Merrion Street er i dag en del af den irske regerings bygninger.

Uddannelsesinstitutioner
Bygninger, konstruktioner og anlæg i Dublin
Vindmølleparken Nørrekær Enge

Vindmølleparken Nørrekær enge, beliggende nær ved og langs med Limfjorden øst for Løgstør på begge sider af grænsen mellem Vesthimmerlands Kommune og Aalborg Kommune, blev opført af I/S Nordkraft, og var ved sin etablering i 1981 med sine 77 møller Danmarks største vindmøllepark. Den årlige produktion androg ca. 55.000 MWh.

I 2008 besluttede den nye ejer, Vattenfall, at erstatte de 77 gamle møller med 13 nye, hver på 2,3 MW, som leverandøren Siemens Wind Power rejste i løbet af sommeren 2009. Den 13. mølle er på grund af en tvist med en arealejer dog ikke rejst endnu i august 2009. Med de nye møller vil parkens samlede årlige elproduktion stige til anslået 120.000 MWh.

De nye møller har en navhøjde på 80 m., mens hver vinge måler 45 m. i længden. Hermed blev de de højeste bygningsværker i Nordjylland.

En udbygning med 36 styk 3,6 MW møller (129 MW) blev udskudt i december 2020, da myndighederne vurderede at miljøundersøgelser af damflagermus ikke var tilstrækkeligt grundige.

Referencer

Eksterne henvisninger 
 Hjemmeside

Vindmølleparker i Danmark
Vattenfall
Bygninger, konstruktioner og anlæg i Vesthimmerlands Kommune
Bygninger, konstruktioner og anlæg i Aalborg Kommune
Farouk 1. af Egypten

Farouk I (arabisk: فاروق الاول Fārūq al-auwal) (11. februar 1920–18. marts 1965) var konge af Egypten og Sudan fra 1936 til 1952. 

Farouk var søn af kong Fuad 1. af Egypten, som han efterfulgte i 1936. Han giftede sig med Narriman Sadek (1934-2005) den 6. maj 1951. Han abdicerede 26. juli 1952 efter ordre fra general Muhammad Naguib og efterfulgtes af sin seks måneder gamle søn, Fuad 2.. Året efter udråbtes republikken med Gamal Abdel Nasser som landets præsident, og kongefamilien gik i eksil. Kong Farouk, som var kendt som en playboy, døde i 1965 i eksil i Italien. Hans søster, prinsesse Fawzia af Egypten, var 1939-1948 gift med shahen af Iran, Mohammad Reza Pahlavi.

Konger af Egypten
Monarker der har abdiceret
Aman

Aman kan have flere betydninger

 Aman (Tolkien) – et fiktivt kontinent, der omtales i fantasy-romanen Silmarillion af den engelske forfatter J.R.R. Tolkien
 Aman (IDF) – et hebraisk akronym for Israels militære efterretningstjeneste

Se også 
 Amman
 Ammann
Ulricehamns kommun

Ulricehamns kommun er en svensk kommune i Västra Götalands län i landskabet Västergötland. Hovedbyen er Ulricehamn.

Større byer 
 Ulricehamn
 Timmele
 Hökerum
 Dalum
 Blidsberg
 Vegby
 Gällstad
 Marbäck
 Nitta
 Rånnaväg
 Trädet
 Hulu
 Älmestad

Kommuner i Västra Götalands län
Aman (Tolkien)

Aman er et fiktivt kontinent, der omtales i fantasy-romanen Silmarillion af den engelske forfatter J.R.R. Tolkien. Aman omtales i bogen som "De udødelige lande" eller "Det velsignede rige". I den tidsperiode, hvor Silmarillion foregår, lå kontinentet vest for Midgård, men i den tidsperiode, hvor Ringenes Herre foregår, er hele kontinentet skjult og utilgængeligt. Dog kunne elverne rejse til Aman men så aldrig rejse tilbage igen, og ved afslutningen af Ringenes Herre får ringbærerne lov til at rejse til Aman.

Aman var hjemsted for gudernes i Tolkiens mytologi, Valarne og Maiarne og desuden for de 3 æter af Eldar-elvere: Vanyar, Noldor og en gruppe af Teleri. Disse boede alle i landet Valinor.

Valinor 
Valinor var det "land" på Aman som var beboet af Valarne, Maiarne og Eldarene. Her lå hovedbyen Valimar, hvor en stor del af Valarne og Mariarne holdt til. Her stod "De to træer", Telperion og Laurelin, hvis lys Fëanor fangede i Silmarillerne, og som siden blev ødelagt af Melkor. Her var også hoffet for alle elvernes storkonge, højelvernes konge, Ingwë, og noldornes konge Finwë.

Steder i Ringenes Herre

de:Regionen und Orte in Tolkiens Welt#Aman
Uddevalla kommun

Uddevalla kommun er en svensk kommune i landskabet Bohuslän. Hovedbyen er Uddevalla.

Församlinger og større byer 
 Uddevalla församling
 Uddevalla (del af større by)
 Bäve församling
 Uddevalla (del af større by)
 Lane-Ryrs församling
 Fagerhult
 Herrestads församling
 Herrestad
 Sunningen
 Utby
 Skredsviks församling
 Hogstorp
 Högås församling
 Bokenäs församling
 Dragsmarks församling
 Forshälla församling
 Ammenäs
 Ljungs församling
 Ljungskile
 Resteröds församling
 Grinneröds församling

Kommuner i Västra Götalands län
George Carlin

George Denis Patrick Carlin (født 12. maj 1937 i New York, New York, død 22. juni 2008 i Santa Monica, Californien) var en amerikansk Grammy-vindende standupkomiker, skuespiller, samt forfatter. Han døde af følgerne på et hjerteanfald på St. Johns Hospital i Santa Monica, Californien.

Carlin var specielt kendt for sin politiske men også sorte humor, samt hans observationer indenfor bl.a. sprog, psykologi, og religion. Carlin og hans Seven dirty words (dansk "Syv beskidte ord"), er en liste over bandeord som medierne ikke ønsker kommer på tale, hverken i det virtuelle univers, men også i det virkelige. De Syv beskidte ord var derfor samt dertil central i en sag i den amerikanske højesteret i 1978 (F.C.C. v. Pacifica Foundation), hvor en smal retsafgørelse på 5-4 stemmer stadfæstede regeringens ret til at regulere Carlins "uanstændige" materiale i offentlige medier.

I 2000'erne fokuserede Carlins stand-up-rutiner på manglerne i den moderne amerikanske hverdag, hvor han ofte tog tidsrelevante politiske emner op til diskussion. Han er placeret som nummer to i TV-netværket Comedy Centrals liste over de 10 største standupkomikere, med snuden lige foran Lenny Bruce, dog overgået af Richard Pryor. Han optrådte ofte i The Tonight Show og var også ofte gæstevært mens Johnny Carson var showets hovedvært, og var også den første vært i showet Saturday Night Live.

Han var også med i TV-serien Thomas & Venner (Thomas & Friends) som fortæller fra 1991 — 1995, hvor han fik æren af at erstatte Ringo Starr.

Udvalgt filmografi 
 1987: Enormt heldigt - Frank
 1989: Frem til fortiden - Rufus
 1991: Bill og Teds uovertrufne eventyr - Rufus
 1999: Dogma - Kardinal Ignatius Glick
 2001: Jay and Silent Bob Strike Back - Blaffer
 2003: Scary Movie 3 - Arkitekten
 2004: Jersey Girl - Bart Trinke
 2006: Biler - Folkevognsrugbrødet Frede/Fillmore
 2006: En Grimm Historie - The Wizard

Eksterne henvisninger 

 Officielt website
 

Personer fra New York City
Standupkomikere fra USA
Skuespillere fra New York
Satirikere fra USA
Ateister fra USA

Briter i 1900-tallet
Briter i 2000-tallet
Bad Brückenau

Bad Brückenau er en by i Landkreis Landkreis Bad Kissingen i Regierungsbezirk Unterfranken i den tyske delstat Bayern. Det er en kurby, og ligger i den bayerske del af bjergområdet Rhön.

Geografi 
Bad Brückenau ligger i dalen til floden Sinn (en biflod til Fränkische Saale), i de vestlige udløbere af Kuppenrhön, der er de nordlige udløbere af Rhön.

Nabokommuner 
Nabokommuner er
 Oberleichtersbach,
 Markt Geroda,
 Riedenberg,
 Markt Schondra
 Züntersbach.

Inddeling 
Bad Brückenau består af bydelene
 Bad Brückenau (byen),
 Staatsbad Brückenau,
 Römershag,
 Volkers
 Wernarz.

Historie 

Tilbage til Karl den Stores tid var der et vadested for en „hærvej“ over floden Sinn ved Bad Brückenau, og man mener byen er opstået omkring dettes forsvarsværker.

Natten mellem den 13. og den 14. august 1876 brændte Brückenau næsten helt ned; reddet blev kun en forstad som nu udgør det gamle centrum i byen.

Kurbadene 
Allerede i det 15. århundrede nævnes et surt-smagende kildevæld fire kilometer nede i dalen, mod sydvest. Man kendte til vandets helene og lindrende egenskaber, og i 1747 byggede biskop Amandus von Buseck af Fulda et kildeanlæg. Under hans efterfølger Heinrich von Bibra, blev de første hoteller bygget, og yderligere to kilder opdaget. Barokanlæggene langs hovedaksen i Kurparken stammer fraq den tid.

I 1816, efter Napoleonskrigene, blev Brückenau en del af Bayern, og Brückenau blev favoritbad for kong Ludwig 1. af Bayern, som finansierede en gennemgribende renovering. Den centrale bygning fra den tid er Große Kursaal, bygget i nyklassicistisk stil.

Eksterne henvisninger 

 Bad Brückenau bei rhoentourist.de
 Zur jüdischen Geschichte von Bad Brückenau bei alemannia-judaica.de